CELEX: 62007CJ0447
Language: sk
Date: 2008-09-11
Title: Rozsudok Súdneho dvora (šiesta komora) z 11. septembra 2008. # Komisia Európskych spoločenstiev proti Talianskej republike. # Nesplnenie povinnosti členským štátom - Článok 39 ES - Zamestnanie vo verejnej správe - Lodní kapitáni a dôstojníci (zástupcovia kapitána) - Udelenie právomocí verejnej moci na palube - Požiadavka štátnej príslušnosti vlajkového členského štátu. # Vec C-447/07.

Rozsudok Súdneho dvora (šiesta komora) z 11. septembra 2008 – Komisia/Taliansko
      (vec C‑447/07)
      „Nesplnenie povinnosti členským štátom – Článok 39 ES – Zamestnanie vo verejnej správe – Lodní kapitáni a dôstojníci (zástupcovia kapitána) – Udelenie právomocí verejnej moci na palube – Požiadavka štátnej príslušnosti vlajkového členského štátu“
      1.                     Voľný pohyb osôb – Výnimky – Zamestnanie vo verejnej správe (článok 39 ods. 4 ES) (pozri body 16, 18, 21 a výrok)
      2.                     Voľný pohyb osôb – Výnimky – Ochrana verejného poriadku, verejnej bezpečnosti a verejného zdravia (článok 39 ods. 3 ES) (pozri
            bod 17 a výrok)
      3.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom (článok 226 ES) (pozri bod 23)
      Predmet
      
         
               Nesplnenie povinnosti členským štátom – Porušenie článku 39 ES – Vnútroštátna právna úprava, ktorá vyhradzuje funkciu kapitána
                  a prvého palubného dôstojníka na všetkých lodiach plaviacich sa pod vlajkou tohto štátu pre občanov tohto štátu
               
            Výrok
      1.         Talianska republika si tým, že zachovala vo svojej právnej úprave požiadavku talianskej štátnej príslušnosti na účely výkonu
         funkcie kapitána a dôstojníka (zástupcu kapitána) na všetkých lodiach plaviacich sa pod talianskou vlajkou, nesplnila povinnosti,
         ktoré jej vyplývajú z článku 39 ES.
      
      2.         Talianska republika je povinná nahradiť trovy konania.